Pärnu ordulinnus

Pärnu ordulinnus oli linnus Pärnu jõe suudmes, jõe vasakul kaldal.

Pärnu linnust on esmamainitud 1265. aastal. Linnus ehitati Liivi ordu poolt Pärnu jõe vasakule kaldale. Linnuse ümber kujunes asula, mida hakati nimetama Uus-Pärnuks. Üle jõe asuvat Saare-Lääne piiskopi rajatud asulat kutsuti Vana-Pärnuks.

Pärnu ordulinnus koosnes konvendihoonest ja kahest eeslinnusest. Väidetavalt rajati konvendihoone ja esimene eeslinnus 1311. aastal, ordumeister Gerhard von Jorki valitsusajal. Eeslinnuse vanimateks osaks peetakse selle väravaehitisi. Hiljem ehitati ümber Uus-Pärnu ala ka kivimüür ja teine eelkindlus, et kindlustada Pärnu linna ja linnustJaak Juske, Jaak Juskega kadunud Eestit avastamas: keskaegse Pärnu ordulinnuse ja linnamüüri lugu, forte.delfi.ee, 12.08.2017. Arvatavasti ehitati siis ka väikesed flankeerivad ümartornid eeslinnuse nurkadesse, mis küll hiljem ümber ehitati. Ainult linnuse edelanurgas asuv torn jäi ümber ehitamata.

pisi|Vaade Pärnule üle jõe Rääma poolt 1554. aastal.

Linnus sai kahjustada Liivi sõjas ning järgnenud Poola-Rootsi sõjas. Rootsi aja lõpul ehk 1699-1710 asus konvendihoones Tartust Pärnusse ümberpaigutatud Academia Gustavo-Carolina ülikool. 19. sajandi esimesel kolmandikul rajatise müürid lammutati 3,5 meetri kõrguseni. 

Pärnu ordulinnus hävis lõplikult Teises maailmasõjas ja hiljem lammutati ning seal kohal on uusehitus – 45 korteriga elumajaLeo Leesment, Pärnu akadeemia 1699—1710, Pärnu Kommunist: EKP Pärnu Linnakomitee, EKP Pärnu Rajoonikomitee, Pärnu Linna Rahvasaadikute Nõukogu ja Pärnu Rajooni Rahvasaadikute Nõukogu häälekandja, nr. 93, 9 august 1958. Pärnu raamatukogu kõrval on säilinud on maa-aluseid müüriosi. 
Vaata ka 
Pärnu vallikraav ja selle käär
Punane torn
Valge tornMillal Valge torn Pärnu pinnalt pühiti?, Pärnu Postimees,  27.08.2010
Luna bastionPärnu vallikraavist leiti põnevaid muistiseid, Pärnu Postimees, 26.03.2010

Viited

Välislingid
 Arheoloogid kaevavad Pärnu Vallikäärus, Pärnu Postimees, 26.05.2009 
  Vallikääru leiud avavad ajalugu keskajast kuni uusajani, Pärnu Postimees, 19.03.2010
 Pärnow Anno 1634, Rootsi Sõjaarhiiv − Krigsarkivet

Kategooria:Eesti linnused
Kategooria:Pärnu ajaloolised ehitised
Kategooria:Pärnu komtuurkond
Kategooria:Pärnu ajalugu
Kategooria:Liivi ordu linnused‎